Хэт дауэ къыщIидза?
Хэт пхъэнкIакIуэу, хэти егъэджакIуэу
Президентым и пресссекретарь Песков Дмитрий ипхъу нэхъыжь Елизаветти иджыблагъэ зиумысыжащ, унагъуэр игъэшхэн папщIэ, 2000 гъэхэм и адэр жэщхэми лажьэу зэрыщытамкIэ. Къулыкъуш хуэ зыIыгъ нэгъуэщI цIыхухэм сыту пIэрэт нэхъапэм ящIэу щытар?
Къару зытекIуадэ лэжьыгъэм щышынэртэкъым
Премьерминистр Медведев Дмитрий зэгуэр жиIэжауэ щытащ и лэжьакIуэ тхылъым япэу къратхар «пхъэнкIакIуэ» псалъэр зэрыарар. Университетым щыщеджэ зэманым абы Васильев хытIыгум щыIэ «Прибой» кинотеатрым и хъуреягъыр къипхъэнкIыу щытащ. «А зы лэжьыгъэрат бгъуэтынур. Абы папщIэ сэ соми 100 е 120рэ хуэдиз къызатырт. Си стипендие тумэнитхур хэслъхьэжмэ, сэ сыцIыху къулейт хъыджэбзхэр кафем щIэхщIэхыурэ схуэшэрт».
ЗыхъумэжыныгъэмкIэ министр Шойгу Сергей мастеру, вицепремьер Трутнев Юрий убрууакIуэм и дэIэпыкъуэгъуу, энергетикэмкIэ министр Новак Александр япэ разряд зиIэ гидрометаллургыу лэжьэн щIадзащ. Мэкъумэш хозяйствэмкIэ министр Ткачёв Александр Iусыпхъэ щигъэхьэзыращ Выселковэ заводым. ИщIагъ дыдэм къыщыщIидзащ матросмотористу щыта вицепремьер Мутко Виталии.
IэнатIэ зэмылIэужьыгъуэхэр
Министр зыбжанэр я щIалэгъуэм егъэджакIуэу лэжьащ. Минтрансым и унафэщI Соколов Максим СанктПетербург и университетым и экономикэ факультетым щригъэджащ. Узыншагъэр хъумэнымкIэ министр Скворцовэ Вероникэ зэгуэр и Iэтащхьэу щытащ къалащхьэм и сымаджэщхэм ящыщ зым и нейрореанимацэ IэнатIэм. Роспотребнадзорым и унафэщI Поповэ Аннэ къыщIидзащ дохутырэпидемиологыу, Росздравнадзорым и нэхъыжь Мурашкэ Михаил акушергинекологыу лэжьащ.
«ПщампIэ хужьхэр»
Правительствэм хэтхэм я нэхъыбэр зэуэ кабинет лэжьыгъэм къулыкъущIапIэ, щIэныгъэкъэхутакIуэ институтхэм щыпэрыхьащ. Япэ вицепремьер Шувалов Игорь «Экос» НИИм и лаборанту, вицепремьер Голодец Ольгэрэ Минтрудым и унафэщI Топилин Максимрэ ЛэжьыгъэмкIэ НИИм къыщIэкIащ.
Экономикэ зыужьыныгъэмкIэ министр Орешкин Максим ЦБм экономисту, вицепремьер Хлопонин Александри «Внешэкономбанк»м а IэнатIэ дыдэр иIыгъыу щылэжьащ, ауэ Минфиным и Iэтащхьэ Силуанов Антон экономисту къыщыщIидзар езым и министерствэрщ. Зэрыстудентрэ теоретикщ вицепремьер Дворкович Аркадий Экономикэ эксперт гупым и консультанту щытащ. МИДм и Iэтащхьэ Лавров Сергей СССРм и посольствэу ШриЛанкам щыIэм атташеуэ (дипломат къулыкъу нэхъ цIыкIу дыдэщ) щылэжьащ. Прокурорым и дэIэпыкъуэгъухэу къыщIадзащ юстицэмкIэ министр Коновалов Александррэ вицепремьер Козак Дмитрийрэ.
ЩэнхабзэмкIэ министр Мединский Владимир щеджэ зэманым СМИ зэмылIэужьыгъуэхэм я корреспонденту щытащ, спортымкIэ министр Колобков Павел и IэщIагъэкIэ спортсменщ, олимп чемпионщ. Ауэ зи блэкIар нэхъ хьэлэмэт дыдэр ухуэныгъэмрэ ЖКХмкIэ министр Мень Михаилщ. Щысабиям абы роль нэхъыщхьэр «Денискины рассказы» кинофильмым щигъэзэщIащ, езым и ныбжьэгъу минхэм ятекIуэри.
Порошинэ Марие.
«Аргументы и факты»
